CELEX: E2011P0001
Language: ro
Date: 2011-01-25 00:00:00
Title: Cerere înaintată la data de 25 ianuarie 2011 de Statens helsepersonellnemnd pentru obținerea unui aviz consultativ din partea Curții de Justiție a AELS în cazul apelului formulat de A (Cauza E-1/11)

16.6.2011   
            
            
               RO
            
            
               Jurnalul Oficial al Uniunii Europene
            
            
               C 176/9
            
         Cerere înaintată la data de 25 ianuarie 2011 de Statens helsepersonellnemnd pentru obținerea unui aviz consultativ din partea Curții de Justiție a AELS în cazul apelului formulat de A
   (Cauza E-1/11)
   2011/C 176/06
   
      Statens helsepersonellnemnd (organismul însărcinat cu soluționarea căilor de atac formulate de personalul medical din Norvegia) a înaintat o cerere Curții de Justiție a AELS, printr-o scrisoare din 25 ianuarie 2011, primită de grefa Curții de Justiție la 31 ianuarie 2011, vizând emiterea unui aviz consultativ în cazul apelului formulat de A, cu privire la următoarea chestiune:
   Autoritățile statelor membre, în temeiul Directivei 2005/36/CE sau al altui act normativ al SEE, pot aplica normele naționale – care prevăd dreptul de a refuza o autorizație de practicare a medicinei sau posibilitatea de a elibera o autorizație parțială de practicare a medicinei solicitanților care dețin calificări profesionale insuficiente – în cazul unui solicitant migrant dintr-un alt stat membru care, în mod formal, îndeplinește cerințele prevăzute de Directiva 2005/36/CE pentru a obține recunoașterea reciprocă a calificărilor profesionale (autorizație de practicare a medicinei fără limitări) dacă experiența profesională pe care acesta a dobândit-o în Norvegia a demonstrat un nivel insuficient de calificare profesională?